KCE วอลุ่มแน่น-บวกแรง 4% ลุ้นผลงาน Q4 นิวไฮ-แนะซื้อเป้า 42 บ.
KCE วอลุ่มแน่น-บวกแรง 4% ลุ้นผลงาน Q4 นิวไฮ-แนะซื้อเป้า 42 บ. 
12 พ.ย. 2563

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.48 น. อยู่ที่ระดับ 37.00 บาท บวก 1.25 บาท หรือ 3.50% ด้วยมูลค่าซื้อขาย 598.75 ล้านบาท

บล.ดีบีเอสฯ  ระบุว่า KCE  Core profit งวดไตรมาส 3/2563 ต่ำกว่าคาด โดยมีกำไร 180 ล้านบาท (ลดลง 17% เทียบช่วงเดียวกันของปีก่อน,และเติบโต 39% เทียบไตรมาสก่อนหน้า) เนื่องจากอัตรากำไรขั้นต้นที่ฟื้นตัวได้น้อยกว่าคาด แม้ว่ารายได้จะฟื้นตัว บริษัทมีกำไรจาก FX ในไตรมาสนี้จึงทำให้กำไรสุทธิบรรทัดสุดท้ายอยู่ที่ 250 ล้านบาท (-2%YoY, +250%เทียบไตรมาสก่อนหน้า)
รายได้ไตรมาส 3/2563 ฟื้นตัวแข็งแกร่งและดีกว่าคาด รายได้ไตรมาส 3/2563 แข็งแกร่งที่ 88 ล้านดอลลาร์ (+30%เทียบไตรมาสก่อนหน้า แต่ -14%YoY) ซึ่งดีกว่าที่เราคาดไว้ โดยหลักมาจากการฟื้นตัวของการส่งออกไปจีน และอเมริกาเหนือที่เพิ่มขึ้น +56%เทียบไตรมาสก่อนหน้า และโต 40% เทียบไตรมาสก่อนหน้า ขณะที่ตลาดหลักคือ ยุโรป เติบโต 20% เทียบไตรมาสก่อนหน้า ด้านอัตรากำไรขั้นต้นเพิ่มเป็น 19% ในไตรมาส 3/2563 จาก 18.2% ในไตรมาส2/2563
คาดรายได้ไตรมาส 4/2563 จะเพิ่มขึ้นต่อสู่ระดับสูงสุดในปีนี้ และอัตรากำไรขั้นต้นเพิ่มขึ้นได้ โดยผู้บริหารคาดว่ารายได้จะอยู่ที่ 110 ล้านดอลลาร์ ซึ่งสูงสุดนับตั้งแต่ปี 2560 และอัตรากำไรขั้นต้นจะดีขึ้นเป็นกว่า 25% ได้
แนวโน้มปี 2564 เติบโตดีต่อ คาดว่ารายได้จะโต 20% เทียบช่วงเดียวกันของปีก่อน จากได้ออเดอร์เพิ่ม ส่วนอัตรากำไรขั้นต้นคาดไว้ที่ 26% (จาก Guidance ของบริษัทที่ 27% หรือมากกว่า) ทั้งนี้ปัจจัยเสี่ยงต่อมาร์จิ้นบริษัทคือ เงินบาทแข็ง และการปรับขึ้นของราคาวัตถุดิบ โดยเฉพาะทองแดง
ปรับเพิ่มคำแนะนำเป็นซื้อ (เดิมถือ) ให้ราคาพื้นฐาน 42 บาท อิงกับ P/E ปี 64F ที่ 25 เท่า (+0.5SD ของค่าเฉลี่ยย้อนหลัง 7 ปี) ซึ่งมี Upside จากราคาปัจจุบัน 17%